Diari Oficial de la Generalitat Valenciana


Sumari del DOGV 8300, del 22-05-2018 (2018/4110)

Bases del procés de consolidació d'ocupació temporal per a la provisió per personal funcionari de carrera d'una plaça de tècnic o tècnica d'administració especial.
-------------------------------------------------------------------------------------------------------------------------------------------------------------------

### Dades del document

Número de DOGV
:   8300

Data del DOGV
:   22-05-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/4110


Data del document
:   25-04-2018

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * concurs administratiu

Bases del procés de consolidació d'ocupació temporal per a la provisió per personal funcionari de carrera d'una plaça de tècnic o tècnica d'administració especial. [2018/4110]  
Mitjançant el Decret de la Regidoria delegada de l'Àrea de Govern Obert, Transparència i Governació número 893/2018, de 6 d'abril, han sigut aprovades les bases que han de regir el procés selectiu de consolidació d'ocupació temporal, per a la provisió per personal funcionari de carrera d'una plaça de tècnic o tècnica d'administració especial.  
  
  
Bases específiques que han de regir el procés de consolidació d'ocupació temporal per a la selecció i cobertura per personal funcionari de carrera d'una plaça de tècnic o tècnica d'administració especial.  
  
1. Objecte de la convocatòria.  
Les presents bases específiques tenen per objecte regir el procés selectiu per a la provisió per personal funcionari de carrera d'una plaça de tècnic o tècnica d'administració especial, prevista en la plantilla de personal funcionari i inclosa en l'oferta pública d'ocupació (OPO) 2016, per a la consegüent provisió del lloc de treball d'enginyer o enginyera de Medi Ambient.  
La present convocatòria s'emmarca en un procés de consolidació d'ocupació temporal a l'empara de la disposició transitòria quarta del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut de l'Empleat Públic, i de l'article 19.U.6 in fine de la LPGE per a l'any 2017.  
A més d'aquestes bases específiques, aquest procés selectiu es regirà per les bases generals publicades íntegrament en el Butlletí Oficial de la Província de València (BOP) número 237, de 6 d'octubre de 2005, i la seua modificació publicada en el BOP número 252, de 23 d'octubre de 2007, a més de pel Decret 3/2017, de 13 de gener, del Consell, Reglament de selecció, provisió de llocs de treball i mobilitat del personal de la funció pública valenciana, i la resta de normativa aplicable.  
  
  
Característiques generals del lloc de treball a proveir:  
Denominació: enginyer o enginyera de Medi Ambient.  
Codi de llocs de treball: 72067601.  
Grup de classificació professional: A1.  
Règim jurídic: funcionarial. Administració especial, subescala tècnica.  
Titulació acadèmica requerida: Grau en Enginyeria Agrònoma, Forestal, Ambiental o equivalent.  
Requisit de coneixement del valencià: mitjà (C1).  
Forma de provisió: concurs oposició lliure.  
Aquestes bases, una vegada siguen aprovades, seran publicades íntegrament en el Butlletí Oficial de la Província de València (BOP) i en el Diari Oficial de la Generalitat Valenciana (DOGV).  
La convocatòria es realitzarà en el Boletín Oficial del Estado (BOE).  
Els anuncis i comunicacions relacionades amb aquest procés selectiu es realitzaran en la seu electrònica de l'Ajuntament (ontinyent.sedelectronica.es) i en la web municipal, www.ontinyent.es.  
L'ordre d'actuació de les persones aspirants que hagen de realitzar els corresponents exercicis que no puguen dur-se a terme conjuntament, començarà per la lletra B (DOGV 08.05.2017).  
  
2. Presentació d'instàncies i drets d'examen.  
Les instàncies per a prendre part en la present convocatòria es dirigiran a l'Alcaldia Presidència d'aquest Ajuntament, i s'haurà d'utilitzar la instància model que consta com a annex II d'aquests bases.  
Les instàncies es presentaran en el Registre General o en la forma que determina la Llei 39/2015, d'1 d'octubre, del procediment administratiu comú de les administracions públiques.  
El termini de presentació d'instàncies és de 20 dies hàbils, comptadors des de l'endemà de la publicació en el BOE.  
Per a ser admesos al present procés bastarà que els aspirants manifesten en les seues instàncies que reuneixen totes i cada una de les condicions exigides en aquestes bases, referides a la data de finalització del termini de presentació d'instàncies, a més d'adjuntar una còpia de:  
- DNI.  
- Titulació acadèmica (Grau en Enginyeria Agrònoma, Forestal, Ambiental o equivalent).  
- Coneixements de valencià (mitjà C1).  
Els drets d'examen es fixen en 51,75 euros, els quals han de fer-se efectius en règim d'autoliquidació (ontinyent.sedelectronica.es).  
  
  
3. Proves selectives.  
3.1. Fase d'oposició (màxim 36 punts):  
3.1.1. Primer exercici: de caràcter obligatori i eliminatori (màxim 10 punts)  
Consistirà a desenvolupar per escrit, en un temps màxim de 90 minuts, un tema, d'entre dos extrets a l'atzar, de la part de matèries comunes del temari inclòs en l'annex I d'aquestes bases. Es valoraran els coneixements dels aspirants, així com la precisió i claredat en la redacció. Aquest exercici haurà de ser llegit davant del tribunal per la persona aspirant. El tribunal apreciarà, fonamentalment, la claredat d'idees, l'ordre en l'exposició i el nivell de coneixements en la matèria. Podrà fer preguntes o demanar aclariments sobre els temes exposats. Es consideraran no aptes aquells aspirants que no arriben a la puntuació mínima de 5 punts.  
3.2.2. Segon exercici: de caràcter obligatori i eliminatori (màxim 10 punts)  
Consistirà a desenvolupar per escrit, durant el temps màxim de 90 minuts, un tema elegit per l'aspirant entre dos extrets a l'atzar en relació amb els continguts de les matèries específiques del programa que figura com a annex a aquests bases. Aquest exercici haurà de ser llegit davant del tribunal per l'aspirant. El tribunal apreciarà, fonamentalment, la claredat d'idees, l'ordre en l'exposició i el nivell de coneixements en la matèria. Podrà fer preguntes o demanar aclariments sobre els temes exposats. La puntuació d'aquest exercici serà de 0 a 10 punts i es consideraran no aptes aquells aspirants que no arriben a la puntuació mínima de 5 punts.  
3.2.3. Tercer exercici: de caràcter obligatori i eliminatori (màxim 16 punts)  
Consistirà a contestar per escrit, en un temps màxim de tres hores, dos supòsits pràctics, relacionats amb les funcions pròpies del lloc de treball. Aquest exercici haurà de ser llegit davant del tribunal per l'aspirant, i es puntuaran de 0 a 8 punts cadascun dels exercicis pràctics, amb la indicació que caldrà superar cadascun dels dos supòsits amb un mínim de 4 punts per tal de poder valorar-se i superar l'exercici en global. El tribunal podrà fer preguntes o demanar aclariments sobre els supòsits exposats.  
3.2. Fase de concurs (màxim 24 punts):  
Finalitzada la fase d'oposició el tribunal requerirà les persones aspirants que l'hagueren superada per tal que aporten els mèrits que han de ser valorats en la fase de concurs, de conformitat amb el barem següent:  
  
3.2.1.Titulació acadèmica: màxim 1 punt.  
Grau universitari diferent a l'exigit com a requisit per a concórrer al procés selectiu: 1 punt.  
3.2.2. Coneixements de valencià: màxim 5 punts.  
Es puntuarà només el nivell més alt de coneixements de valencià que es posseïsca, d'acord amb l'escala següent:  
- Grau superior: 3 punts.  
- A més, a qui estiga en possessió del Llenguatge Administratiu se li afegiran 2 punts.  
3.2.3. Cursos de formació i perfeccionament: màxim 6 punts.  
En aquest apartat no es puntuaran els cursos de valencià, tampoc es valoren els cursos d'una carrera acadèmica, doctorat, ni d'instituts universitaris quan aquests formen part del pla d'estudis del centre, ni els cursos de preparació o formació relacionats amb processos de selecció d'empleats públics, promoció interna, de plans d'ocupació i adaptació del règim jurídic del personal a la naturalesa jurídica dels llocs de treball.  
Seran objecte de puntuació els cursos de formació realitzats en organismes oficials com l'INAP, l'IVAP, universitats, col·legis professionals, sindicats, diputacions, FEMP, o FVMP; i altres cursos realitzats per organismes o entitats quan hagen sigut homologats per l'Institut Valencià d'Administració Pública o altres òrgans competents per raó de la matèria.  
Els cursos de formació específics en matèria de prevenció de riscos laborals hauran de ser organitzats per entitats acreditades per l'autoritat laboral competent.  
8.4.5.5. Cursos de formació i perfeccionament relacionats amb el lloc de treball: màxim 4 punts.  
- De 15 a 25 hores: 0,25 punts.  
- De 26 a 50 hores: 0,50 punts.  
- De 51 a 75 hores: 1,00 punts.  
- De 76 a 100 hores: 1,50 punts.  
- De 101 a 200 hores o més: 2,00 punts.  
2.0.2.3. Cursos de formació específics en matèria de prevenció de riscos laborals: màxim 2 punts.  
- De 20 a 40 hores: 0,25 punts.  
- De 41 a 100 hores: 0,50 punts.  
- De 101 a 200 o més: 1 punt.  
3.2.4. Coneixement d'idiomes comunitaris: màxim 2 punts.  
Pel nivell més alt assolit en qualsevol idioma comunitari, de conformitat amb l'escala següent:  
- A1: 0,10 punts.  
- A2: 0,40 punts.  
- B1: 0,60 punts.  
- B2: 0,80 punts.  
- C1: 0,90 punts.  
- C2: 1 punt.  
Només es tindran en compte els títols, diplomes i certificats expedits per les escoles oficials d'idiomes, o els seus equivalents, així com els títols, diplomes i certificats expedits per universitats i altres institucions espanyoles i estrangeres, de conformitat amb el sistema de reconeixement de competències en llengües estrangeres que fixe l'autoritat educativa corresponent.  
3.2.5. Experiència: màxim 10 punts.  
- Per haver prestat serveis en l'Ajuntament d'Ontinyent, en lloc vinculat directament al qual es convoca, es puntuarà a raó de 0,10 punts per més efectiu de treball, amb un màxim de 7 punts (aquest mèrit es preveu a l'empara de la DT 4a.3 del TRLEBEP, atesa la naturalesa de consolidació d'ocupació temporal que fixa la legislació).  
- Per haver prestat serveis en altres llocs de treball en l'Administració pública o en l'empresa privada, en funcions vinculades al lloc de treball, es puntuarà a raó de 0,10 punts per més efectiu de treball, amb un màxim de 3 punts.  
L'experiència professional s'acreditarà mitjançant certificat oficial dels òrgans competents, o contractes de treball i vida laboral actualitzada.  
  
4. Òrgan de selecció  
El tribunal qualificador estarà integrat per cinc membres: presidència, secretaria i tres vocalies, tots amb veu i vot. La designació dels membres del tribunal inclourà la dels respectius suplents i es farà pública juntament amb la llista de persones admeses i excloses en el tauler d'anuncis de l'Ajuntament.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.  
Els membres del tribunal han de ser funcionaris o funcionàries de carrera i ser titular d'un lloc de treball vinculat al grup o subgrup igual o superior al que es convoca. La designació pot incloure la d'algun/a funcionari/ària d'altra entitat local d'acord amb el principi de col·laboració entre administracions públiques.  
Per al millor compliment de la seua missió, el tribunal podrà sol·licitar i obtenir l'assessorament d'especialistes en aquelles proves en què ho estimen necessari o convenient, els quals es limitaran a l'exercici de les respectives especialitats i col·laboraran amb els tribunal basant-se exclusivament en aquestes.  
Els membres designats hauran d'abstenir-se de formar part del tribunal quan es donen les circumstàncies previstes en la Llei del procediment administratiu comú de les administracions públiques.  
Diligència: per a fer constar que aquestes bases, juntament amb l'annex I i el II que l'acompanyen, han sigut aprovades per Resolució de la Regidoria delegada de l'Àrea de Govern Obert, Transparència i Governació núm. 893/2018, de 6 d'abril.  
  
Ontinyent, 25 d'abril de 2018.- El regidor delegat de Govern Obert, Transparència i Governació (Decret d'Alcaldia 555/2016, de 15 d'abril): Joan Sanchis Cambra.  
  
  
ANNEX I  
Matèries comunes  
  
1. La Constitució Espanyola de 1978. Principis generals. Estructura. Drets i llibertats fonamentals dels espanyols.  
2. La Corona. Les Corts Generals. El Tribunal Constitucional.  
3. El Govern i l'Administració. El poder judicial.  
4. L'organització territorial de l'Estat. Principis generals. Les comunitats autònomes. Distribució de competències entre les comunitats i l'Estat.  
5. Estatut d'Autonomia de la Comunitat Valenciana. Estructura i principals regulacions. Institucions de la Generalitat Valenciana.  
6. Fonts del dret públic. La llei: concepte i classes.  
7. Règim local espanyol. Principis constitucionals i regulació jurídica.  
8. El municipi. Organització municipal. Competències.  
9. El procediment administratiu comú: concepte. Llei 39/2015: estructura i principals regulacions.  
10. Fases del procediment administratiu comú. Execució dels actes administratius.  
11. El silenci administratiu. Revisió d'ofici dels actes administratius.  
12. Els recursos administratius: classes. El recurs contenciós administratiu.  
13. Règim jurídic del sector públic. Àmbit d'aplicació i principis generals. Els òrgans administratius i les seues competències.  
14. Ordenances, reglaments i bans de les entitats locals. Procediment d'elaboració i aprovació de les ordenances.  
15. La contractació del sector públic. Principis generals. Classes de contractes.  
16. La contractació en l'Administració pública: fases de la contractació i procediments d'adjudicació.  
17. Hisendes locals. Principis constitucionals. Recursos de les entitats locals. Les ordenances fiscals.  
18. El pressupost de les entitats públiques locals. Contingut i estructura. Elaboració i execució.  
  
Matèries específiques  
1. Competències en matèria de medi ambient de l'Administració local.  
2. Competències estatals i autonòmiques en matèria de medi ambient.  
3. La política mediambiental en la Unió Europea: marc bàsic i principis generals.  
4. Les conclusions de la Cimera de la Terra: Agenda 21. La carta d'Aalborg. A21 local a Ontinyent.  
5. Ordenació del territori i urbanisme. Marc legal i règim competencial. Infraestructura verda.  
6. Règim del sòl no urbanitzable. La declaració d'interès comunitari.  
7. L'ordenació del territori a Ontinyent: el sòl no urbanitzable. Classificació i règim.  
8. Principal problemàtica mediambiental a Ontinyent: anàlisi dels factors vertebradors del territori.  
9. Principal problemàtica mediambiental a Ontinyent: anàlisi dels elements ambientals d'atmosfera, aigua, sòl, i de la producció i gestió de residus.  
10. Competències de les administracions públiques en matèries forestals. Normativa autonòmica i estatal en matèria forestal. Concepte de forest. Classificació.  
11. Distribució competencial i legislació sobre espais naturals protegits. Classificació dels espais naturals protegits.  
12. Legislació sobre protecció d'espècies. Categories d'amenaça, nivells de protecció i catàlegs estatal i valencià.  
13. Espècies exòtiques invasores. Regulació. Problemàtica. Espècies exòtiques invasores prioritàries des de l'àmbit municipal.  
14. Els paratges naturals municipals. Procediment de declaració. Règim de gestió. El PNM d'Ontinyent.  
15. Establiment d'una coberta vegetal en espais degradats. Funcions. Pràctiques culturals. Elecció d'espècies.  
16. Aspectes fonamentals de la Llei del patrimoni arbori monumental de la Comunitat Valenciana. Arbres d'interés local a Ontinyent.  
  
17. Arbrat urbà: fase de disseny. Determinacions i criteris tècnics a tenir en compte.  
18. Plagues urbanes. Principals tipus i problemàtica.  
19. Mètode convencional de control de plagues: problemàtica ambiental.  
20. Gestió integrada de plagues. Aplicació en parcs i jardins públics.  
  
21. Prevenció i control de legionel·losi. Responsabilitats municipals: obligacions legals.  
22. Competències en matèria d'aigües superficials i subterrànies. Marc legislatiu i administratiu.  
23. Domini públic hidràulic: concepte jurídic, protecció i usos. Autorització de vessaments i cànon de control d'abocaments.  
24. Qualitat de les aigües de consum humà. Reglamentació. Paràmetres de qualitat i qualificació de l'aigua segons aquests.  
25. Els recursos hidrològics a la Comunitat Valenciana i la seua disponibilitat.  
26. Processos de contaminació i qualitat dels recursos hidrològics a la Comunitat Valenciana.  
27. Instal·lacions d'abastiment de les aigües de consum humà: captació, tractament, emmagatzematge i sistemes de distribució.  
28. Les aigües residuals urbanes. Caracterització: paràmetres i concepte habitant-equivalent. Tractaments de depuració de les aigües residuals urbanes.  
29. Reutilització d'aigües depurades. Marc legislatiu. Usos. Tipus de tractament.  
30. Les aigües residuals industrials. Caracterització: paràmetres utilitzats. Tractaments de depuració de les aigües residuals industrials.  
  
31. Els fangs d'una EDAR. Tractaments. Possibilitats d'utilització.  
  
32. Sanejament i depuració de les aigües residuals urbanes a la Comunitat Valenciana. Llei 2/1992 i els plans directors de sanejament i depuració de la Comunitat Valenciana. El cànon de sanejament.  
  
33. Sanejament i depuració d'aigües a Ontinyent. Disseny de l'EDAR Ontinyent-Agullent.  
34. Abastiment d'aigua per als diferents usos a Ontinyent: qualitat dels recursos i demandes. Tractament i xarxa de distribució.  
  
35. Ordenança d'abocaments a la xarxa de clavegueram d'Ontinyent. Pla de control de vessaments.  
36. Trets bàsics en meteorologia com a base a l'estudi de la contaminació de l'aire. Elements i fenòmens meteorològics que intervenen en la contaminació atmosfèrica.  
37. La contaminació atmosfèrica. Principals contaminats, efectes i focus de producció.  
38. Processos de contaminació atmosfèrica: boirum fotoquímic, acidificació del medi, disminució de la capa d'ozó i efecte hivernacle. Problemàtica específica de l'ozó troposfèric: situació a Ontinyent.  
39. La protecció del medi ambient atmosfèric: normes de qualitat de l'aire.  
40. El soroll com a contaminant del medi urbà. Conceptes i unitats. Fonts sonores. Mesures de protecció.  
41. Normativa contra la contaminació acústica. L'ordenança municipal.  
42. Contaminació odorífera. Metodologia d'avaluació de la contaminació odorífera. Reglamentació.  
43. Residus: classificació i definicions segons normativa. Règim competencial.  
44. Mètodes de tractament dels residus domèstics.  
45. Abocadors controlats. Classificació per tipologia de residus. Característiques bàsiques del desenvolupament d'un abocador: disseny, explotació, clausura i vigilància postclausura.  
46. Objectius en la gestió de residus domèstics per als pròxims anys. Pla estatal marc de gestió de residus.  
47. El sòl. Constituents i propietats. Perfil del sòl.  
48. Degradació i contaminació del sòl. Agents contaminats. Règim normatiu.  
49. Règim normatiu per a la prevenció i control de la contaminació d'activitats. Instruments d'intervenció administrativa ambiental.  
  
50. Règim de la llicència ambiental. Procediment.  
51. L'avaluació d'impacte ambiental. Normativa aplicable. Procediment.  
52. L'avaluació ambiental estratègica. Normativa aplicable. Procediment. Òrgan ambiental municipal.  
53. Estudis d'impacte ambiental. Contingut i metodologia general.  
  
54. Valoracions del sòl rural i mediambientals en la gestió municipal. Metodologies.  
55. Els incendis forestals. Problemàtica ambiental. Causes i factors.  
  
56. Prevenció d'incendis forestals: actuacions en prevenció de causes i prevenció de la propagació.  
57. Plans de prevenció d'incendis forestals. Marc normatiu. Plans locals. Particularitats d'Ontinyent.  
58. El Pla local de cremes d'Ontinyent. Ordenança municipal. Problemàtica i perspectiva de futur de les cremes agrícoles.  
59. Ordenança municipal del medi rural. Característiques generals. Els camins públics d'Ontinyent.  
60. La possessió d'animals domèstics i d'animals potencialment perillosos: ordenances municipals d'Ontinyent. Principals regulacions.  
  
61. Impacte de les infraestructures de telefonia mòbil i ràdio. Ordenança municipal.  
62. L'impacte de l'energia. El canvi climàtic: procés, gasos responsables i repercussions.  
63. Protocol de Kyoto, Acord de París i Pacte d'Alcaldes. Objectius i compromisos.  
64. Eficiència energètica: objectius europeus i nacionals. Mesures d'estalvi energètic en l'àmbit municipal.  
65. Energies renovables: objectius europeus i nacionals. Tipus d'energies renovables. Avantatges i inconvenients.  
66. Problemàtica derivada de la mobilitat actual. Impactes ambientals, econòmics i socials.  
67. Mobilitat sostenible: concepte i marc normatiu. Plans de mobilitat urbana sostenible: concepte i mesures bàsiques a incloure.  
68. Figura del coordinador en matèria de seguretat i salut en les obres. Funcions. Gestió documental de la coordinació.  
69. El projecte tècnic. Redacció de projectes d'obra per l'Administració. Documents.  
70. Direcció i seguiment d'obres per a l'Administració. Gestió documental abans, durant i a la finalització de l'obra.  
71. Plec de prescripcions tècniques en els contractes de serveis de l'Administració local: requisits i estructura. Criteris d'adjudicació.  
  
72. Compra pública verda. Marc normatiu. Introducció de clàusules ambientals en els contractes públics.